Publication: Magyar Közlöny
Issue: MK-2001-34 (Year: 2001, Number: 34)
Era: 1990-2004
Section: 1989. évi XXXII. törvény 41. §-án alapul.
Paragraph Index: 247

1. A Kormány — köszönetet mond a természeti csapást elszenvedett települések lakosságának a helytállásáért, a védekezés során és a károk enyhítése terén tanúsított magatartásáért; — elismerését fejezi ki az önkormányzatok polgármestereinek, képviselő-testületeinek, tisztségviselőinek és 2001/34. szám köztisztviselőinek, a védelmi bizottság tagjainak, a katasztrófavédelmi és más rendvédelmi szerveknek, a honvédség és a különleges mentőszolgálatok személyi állományának, a vízügyi szervek dolgozóinak az erőfeszítésért; áldozatos munkájuknak is köszönhető, hogy a katasztrófa emberéletet nem követelt; — külön megköszöni a kitelepített lakosságot és javait befogadó települések önkormányzatainak és az ott élőknek az áldozatvállalását; — nagyra értékeli azt, hogy az ország polgárai összefogtak a bajbajutottak megsegítésére; — köszönetét fejezi ki az együttérző és segítő karitatív és társadalmi szervezeteknek, valamint az egyházaknak, gazdasági társaságoknak, illetve az adakozó magánszemélyeknek.

Source: https://magyarkozlony.hu/hivatalos-lapok/d5780e5a9a08c2976364390853376a53bb0fe24a/dokumentumok/21fd6028645441551405f79c86e4b52075dbad88/letoltes